ERGO Insurance Group| Ergo-Logo |
| Forma | Akcinė bendrovė |
| Pramonė | finansinės paslaugos |
| Įkurta | 1997 m. |
| Centrinė būstinė | Diuseldorfas, Vokietija |
| Produkcija | Draudimas ir perdraudimas |
| Darbuotojų | 53 217 |

**ERGO draudimo grupė** – viena didžiausių draudimo grupių Europoje. Pagrindinės ERGO draudimo grupės akcininkas – didžiausia pasaulyje perdraudimo bendrovė Munich Re.

ERGO yra viena didžiausių draudimo grupių Baltijos šalyse, veikianti gyvybės ir ne gyvybės draudimo rinkose Estijoje, Latvijoje ir Lietuvoje.

Veikla
------

ERGO draudimo grupės veikla apima gyvybės draudimo ir ne gyvybės draudimo sritis. Ši grupė taip pat teikia ir kitas finansines paslaugas. Jos paslaugos skirtos įmonėms bei privatiems asmenims.

ERGO grupė Lietuvoje
--------------------

ERGO draudimo grupė yra viena Lietuvos draudimo rinkos lyderių. ERGO draudimo grupė Lietuvoje draudžia visomis draudimo rūšimis ir privačius asmenis, ir įmones. 

**ERGO teikia visas draudimo paslaugas gyventojams**:

* transporto priemonių draudimas,
* turto draudimas,
* sveikatos draudimas,
* civilinės atsakomybės draudimas,
* kelionių draudimas,
* draudimas nuo nelaimingų atsitikimų.
* klasikinis kaupiamasis gyvybės draudimas,
* studijų draudimas,
* investicinis gyvybės draudimas.
* pensinis draudimas.

**ERGO siūlo šias draudimo paslaugas verslo įmonėms**: 

* transporto priemonių draudimas,
* civilinės atsakomybės draudimas,
* turto draudimas,
* darbuotojų sveikatos draudimas,
* darbuotojų gyvybės draudimas
* mašinų draudimas,
* vežamų krovinių draudimas,
* statybos darbų draudimas,
* draudimas nuo finansinių nuostolių
* draudimas nuo nelaimingų atsitikimų,
* montavimo darbų draudimas,
* laidavimo draudimas,
* elektronikos draudimas.

Taip pat ERGO grupėje galima kaupti lėšas II pakopos pensijų fonduose ir įsigyti anuitetus.

### ERGO grupės Lietuvoje istorija

**1991 m. gegužės mėn.** Įsteigta Lietuvos ir Vokietijos UAB „Drauda" tapo pirmąja užsienio kapitalo draudimo bendrove Lietuvoje.  

**1995 m.** Įsteigta pirmoji Lietuvoje gyvybės draudimo bendrovė „Draudos gyvybės draudimas".  

**2000 m. sausio mėn.** Draudimo bendrovių pagrindiniu akcininku tapo Vokietijos ERGO draudimo grupė.  

**2001 m. rugsėjo 20 d.** Pavadinimas „Drauda" pakeistas į pavadinimą „ERGO Lietuva".  

**2001 m. vasara.** Vokietijos ERGO grupė tapo pagrindine ne gyvybės draudimo bendrovės „Preventa" akcininke.  

**2002 m.** „Preventa" visiškai suvienyta su „ERGO Lietuva".  

**2004 m.** Centralizuotas valdymas Baltijos šalyse, įsteigiant bendrą valdybą Lietuvoje, Latvijoje ir Estijoje veikiančioms bendrovėms.  

**2006 m.** UADB „ERGO Lietuva" ir UAB „ERGO Lietuva gyvybės draudimas" tapo pirmosiomis bendrovėmis Lietuvoje pradėjusiomis skaičiuoti rezultatus pagal tarptautinius IFRS standartus.  

**2007 m.** „ERGO Lietuva" pagal sąnaudų kvotą tapo viena efektyviausių draudimo bendrovių Lietuvoje.  

**2008 m.** ERGO draudimo grupė nusprendė centralizuoti gyvybės draudimo veiklą Lietuvoje, o Estijoje stiprinti pensijų fondų bendrovę.

Nuorodos
--------

* Tarptautinės ERGO draudimo grupės pagrindinis internetinis puslapis:
* ERGO draudimo grupės Lietuvoje internetinis puslapis:  Archyvuota kopija 2009-09-24 iš Wayback Machine projekto.
* ERGO draudimo grupės pagrindinis akcininkas: „Munich Re" Archyvuota kopija 2009-09-17 iš Wayback Machine projekto.